Lukuaika noin 1 min

Elinkeinoelämän Keskusliiton ja SAK:n mukaan Suomi ei voi lykätä enää päätöstä siitä, mitkä ovat maan tärkeimmät pääväylät ja millainen palvelutaso niille säädetään.

EK ja SAK vaativat ratkaisua asiasta elinkeinoelämän, kansalaisten liikkuvuuden kuin alueen elinvoiman vahvistamiseksi tänään lähetetyssä lehdistötiedotteessa.

Työmarkkinajärjestöt arvostelevat, että Suomen liikennestrategiasta puuttuu keskeinen kulmakivi - valtakunnallisen runkoverkon määrittely.

Suomessa valmistellaan parhaillaan uutta maantielakia ja ratalakia, ja siksi runkoverkosta pitäisi päättää nyt, SAK ja EK vaativat. Työmarkkinajärjestöjen mukaan pitäisi myös päättää, mitkä ovat tärkeimmät maantiet ja rautatiet, jotka yhdistävät Suomen keskukset ja tukevat yhteyksiä ulkomaille.

Rail Baltican merkitys ulkomaankaupan ja matkailun kannalta on järjestöjen mukaan tärkein. Tulevaisuudessa tähän voivat liittyä tunneli Helsingistä Tallinnan ja Pohjoisessa rata Jäämerelle.

Toisaalta pitäisi sitoutua myös panostamaan pääväylien palvelutasoon. Maanteillä tarvitaan yhtenäistä henkilöliikenteen 100 km/h nopeustasoa. Rautateiden henkilöliikenteessä on päästävä 160 km/h tasolle ja tavaraliikenteessä vähintään 25 t akselipainoihin, työmarkkinajärjestöt kirjoittavat.

SAK:n ja EK:n mukaan päätös runkoverkoista on tarpeen myös EU-rahoituksen hakemiseksi ja kanavoimiseksi. Ilman omaa visiota Suomen on niiden mukaan vaikea neuvotella tasaveroisesti komission ja jäsenmaiden kanssa Euroopan suurista liikennevalinnoista.